Viborger Samler, 1820-04-17
Den occonomiske Correspondent meddeler følgende Blik i Fremtiden: Efterslægtens Tilstand vil meget beroe paa, om det lykkes Amerika at giøre sig uafhængig i Europa. Som Forholdenne nu ere, kan Europa ikke undvære Amerika, fordi Europa erne have vandt sig til disse fierne Landes Producter. Derimod kan Amerika i fri Tilstand undvære Europas Frembringelser, ja endog med Tiden dets Fabricater. De ædle Metaller som hidtil ere sendte fra Amerika, vil da under en saadan Tingenes Stilling for en Deel udeblive. Af Mangel paa Sølv kan Europa ei drive Handel paa China og Japan, Handelen med Ostindien vil komme i Amerikanernes Hænder, som med mindre Bekostning kan drive den. Fragthandelen vil ogsaa blive deres, da det koster der mindre at bygge Skibe. En udvidet Handel forlanger en Marine som kan beskytte den, deraf følger Overvægt tilsøes. - Europa indskrænket til sig selv, maa da bestræbe sig for ved dets egne Staters bedre Opdyrkning at finde Erstatning for dette Tab. Staterne maa da, for at modarbeide sin egen Tilintetgjørelse træde i venskabelig Forstaaelse betragte sig indbyrdes som et Samfund, og bortfierne de Midler, hvorved den større higer at overmande den mindre mægtige, ved at lade de staaende Armeer gaae over til at vorde Nationale. Jmidlertid vil Savnet af Amerikas Guld og Sølv foranledige Rystelser i Staternes Pengevæsen og virke paa deres Debet og Credit. Færre Penge vil give disse en forhøiet Værd som Betalingsmiddel, og kan mueligen lede til at ansee en Nutids Mark for en Fremtids Rigsdaler. Maaskee vil den formindskede Statsindtægt og lede Tingene tilbagetil Fortidens Dage, da den almindelige Bestyrelse overlod Communeforhold til sig selv, som selv ordnede deres Anliggender ved egne af dem selv valgte og lønnede Mænd i Kirke, Skole, Politie, Administration, og Raad. Man vil da see sig i den Nødvendighed for endeel at undvære Embedstanden, som og den Slags Opdragelse som staaer dermed i Forbindelse. Det er ikke at formode, at Commonerne for at see deres Anliggender ordnede, eller deres Børn oplærte til Livets Mennesker, vil ansee det nødvendigt at have Lærere, efter den indførte Brug, vel bekjendte med Hebræernes, Grækernes og Rommernes Sprog, Sæder og Skikke. Forandrede Forhold kan muligen bevirke, at man kommer maaskee til at behielpe sig med en Lovbog af sædvanlig Bogs Størrelse, som enhver Mand, der kan læse en trykt Bog, kan forstaae, i Stedet for at betjene sig af en bindtlig Samling af Anordninger, hvoraf kun Juristen er professo veed, hvilke ere gieldende og hvilke ikke, hvorom Landets Beboere, ei vil kan være vidende, omendskiøndt det dog angaaer dem nærmest. Slige Forhold kan foranledige, at man seer sig nødsaget til at lade Ungdommen, kun lære det som behøves til at vorde brugbare Mennesker, følgelig at lade dem lære deres Modersmaal, og de Folks Sprog, hvormed Landet staaer i Forbindelse, samt de Videnskaber, som berøre Livets Virkekreds, Mathematik, Kymie, Naturhistorie og Oeconomie, og de fri Kunster som henhøre til Livets Agrements. - Denne Jdergang udvikles nærmere i Skriftet Europa und Amerika, af Etatsraad v. Schmidt Phiseldek, R. af D., Kop. 1820, hos Brummer hvoraf en dansk Oversættelse er lovet.